27226ad0777c1824473d38bad3d37d8b
Bør jeg istandsætte min bolig ved fraflytning?
husblog.dk
2021.31
Om du skal istandsætte din bolig i forbindelse med fraflytning, kommer helt an på, om det er en lejebolig eller ejerbolig, der er tale om. Er det en lejebolig, står der i lejekontrakten, om du skal istandsætte den eller ej. I mange tilfælde bliver en del af dit depositum brugt på at istandsætte boligen. 
Bor du i en ejerbolig eller en andelsbolig, er du ikke forpligtet til at istandsætte den inden fraflytning. Mange vælger dog at udføre en eller anden grad af istandsættelse, inden de sætter boligen til salg. Det får boligen til at fremstå mere attraktiv og gør det derfor nemmere at få den solgt og kan være med til at sikre dig en højere pris for den. 


133f8e29019b2d40c81da7e51da6c598
Hvad må jeg selv lave i forbindelse med istandsættelse?
husblog.dk
2021.31
Hvis du har evnerne eller modet til at gå i gang med arbejdet i forbindelse med en istandsættelse, er der meget, som du selv kan gøre. Du kan for eksempel male, afhøvle gulve, udskifte stikkontakter, udskifte vandhaner, opsætte vaskemaskiner og opvaskemaskiner og en lang række andre opgaver. Dermed kan du nemt udføre mindre former for istandsættelse eller spare nogle penge i forbindelse med det. 
Der er dog også mange former for istandsættelse, som du ikke selv må udføre. Det er dem, der har med el, vand og kloak at gøre. Du må ikke selv begynde at ændre på rørføringen af vandledninger, og du må ikke selv begynde at lægge nye ledninger i væggene. Inden du går i gang med et gør-det-selv projekt, er det derfor altid vigtigt, at du undersøger, hvilke regler der er på området. 


e5d45061ae3c748c15384efd9054c2cf
Hvor meget koster istandsættelse?
husblog.dk
2021.31
Det er umuligt at sige noget om, hvad en istandsættelse kommer til at koste dig. Det kommer helt an på, hvilket rum der er tale om, hvilken grad af istandsættelse der er tale om, og hvor meget af istandsættelsen du selv kan stå for. 
Køkkener og badeværelser er de dyreste rum at istandsætte, da der skal mange håndværkere ind over, hvis du skal totalistandsætte rummene. Værelser kan du ofte istandsætte billigere, specielt hvis du kun skal have afslebet gulvene og malet væggene. 

